Source: http://www.bihon.ro/csm-oradea-a-ocupat-locul-4-la-trofeul-minaur/1769572
Timestamp: 2018-11-15 21:12:32+00:00

Document:
CSM Oradea a ocupat locul 4 la Trofeul Minaur - BIHON
CSM Oradea a ocupat locul 4 la Trofeul Minaur
la	22. ianuarie 2017 18:47
© FOTO: csmoradea.ro
Echipa de handbal masculin CSM Oradea a participat la finele săptămânii trecute la turneul de pregătire de la Baia Mare, dotat cu Trofeul Minaur.
La competiţie au mai fost prezente formaţia locală CS Minaur, lidera Seriei B a Diviziei A, precum şi echipele de Ligă Naţională Potaissa Turda şi CSM Satu Mare. Participând cu un lot foarte restrâns numeric, alcătuit din numai 11 jucători, echipa orădeană nu a putut emite pretenţii, fiind învinsă în cele trei meciuri disputate: 20-36 (11-14) cu Potaissa Turda, 22-36 (9-18) cu CSM Satu Mare şi 22-34 (15-15) cu CS Minaur Baia Mare. În celelalte partiode ale turneului s-au înregistrat rezultatele: CS Minaur – CSM Satu Mare 25-24, CS Minaur – Potaissa Turda 29-31 şi Potaissa Turda – CSM Satu Mare 29-25. Trofeul Minaur a fost câştigat de Potaissa Turda, urmată de CS Minaur, CSM Satu Mare şi CSM Oradea.
„A fost un turneu util pentru echipa noastră. Nu puteam emite pretenţii, în condiţiile în care avem o bancă foarte scurtă, cu numai 11 jucători, faţă de 16-18 câţi aveau celelalte adversare. Chiar şi aşa, am jucat în general bine în primele reprize ale celor trei meciuri”, a afirmat antrenorul CSM Oradea, Sebastian Tudor.
Echipa noastră îşi va continua în următoarele două săptămâni antrenamentele pe plan local, urmând să ia parte, la începutul lunii februarie, la un alt turneu, la Sighişoara.
Taguri: csm oradea, handbal masculin, Trofeul Minaur

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm